«PSJ»ni 30 iyun kuni erkin agent maqomida butunlay tark etadigan hujumchi Zlatan Ibrahimovich «Manchester Yunayted» a’zosiga aylanadi. Gianlucadimarzio.com nashri xabariga ko‘ra, shvetsiyalik ushbu futbolchi Angliyaga yo‘l oladi va mankunianliklar klubi bilan 1 iyul kuni shartnoma imzolaydi. Ayni vaqtda Ibrahimovich Monte-Karloda ta’tilni o‘tkazmoqda va o‘z agenti Mino Rayola bilan «MYu»dagi shartnomasining barcha jihatlarini hal qilib olgan. The Guardian nashri ma’lumotiga ko‘ra, u «qizil iblislar» jamoasi bilan 1 yillik shartnoma imzolaydi va haftasiga 220 ming funtlik maosh oladi. Manba: Tribuna.uz